กลุ่มร่วมทุน PTTEP ชนะประมูลสัมปทานสำรวจปิโตเลียมอ่าวเม็กซิโก 2 แปลง จ่อเซ็นสัญญาพ.ค.นี้
กลุ่มร่วมทุน PTTEP ชนะประมูลสัมปทานสำรวจปิโตเลียมอ่าวเม็กซิโก 2 แปลง จ่อเซ็นสัญญาพ.ค.นี้
1 ก.พ. 2561

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า เมื่อวันที่ 31 ม.ค.61 บริษัท PTTEP Mexico E&amp;P Limited, S. de R.L. de C.V. (PTTEP MEP) ซึ่งเป็นบริษัทย่อยของ ปตท.สผ. และกลุ่มผู้ร่วมทุนได้ชนะการประมูลแปลงสำรวจในอ่าวเม็กซิโก ประเทศเม็กซิโก จำนวน 2 แปลง ได้แก่
แปลงที่ 12 Mexican Ridges (ทางตะวันตกของอ่าวเม็กซิโก) โดยสัดส่วนของผู้ร่วมทุน คือ PC Carigali Mexico Operations, S.A. de C.V. (ผู้ดำเนินการ) สัดส่วน 60% , Ophir Mexico Limited 20% และ PTTEP MEP 20%
รวมทั้งแปลงที่ 29 Campeche (ทางใต้ของอ่าวเม็กซิโก) โดยสัดส่วนของผู้ร่วมทุน คือ Repsol Exploraci&amp;oacute;n M&amp;eacute;xico, S.A. de C.V. (ผู้ดำเนินการ) สัดส่วน 30%, PC Carigali Mexico Operations, S.A. de C.V. ถือหุ้น 28.33%, Sierra Nevada E&amp;P, S. de R.L. de C.V. ถือหุ้น 25% และ PTTEP MEP ถือหุ้น 16.67%
ทั้งนี้ การลงทุนในแปลงสำรวจในประเทศเม็กซิโกครั้งนี้เป็นการเข้าร่วมลงทุนกับผู้ดำเนินการที่มีประสบการณ์ในด้านการสำรวจปิโตรเลียมในบริเวณอ่าวเม็กซิโก และเป็นไปตามแผนยุทธศาสตร์การขยายการลงทุนในพื้นที่ที่มีศักยภาพสูง ทั้งนี้ การลงนามในสัมปทานแปลงสำรวจดังกล่าวคาดว่าจะแล้วเสร็จภายในเดือน พ.ค.61